Fartsgrenser i Sverige

Fartsgrenser i Sverige er i grunnen 50 km/t i tettbygd strøk, 70 km/t utenfor tettbygd strøk og 110 km/t på motorveg. Mange veier har andre fartsgrenser. Både generelle og særskilte fartsgrenser er angitt med forbudsskilt, og strekker seg fra 30 til 120 km/t. Særskilte fartsgrenser fastsettes utenfor tettbygd strøk av länsstyrelsen (fylkesmannen) og innenfor tettbygd strøk av kommunene. På hovedveger er fartsgrensen normalt 80 km/t utenfor tettbygd strøk.

Fartsgrensene  er skiltet med skilt med gul bakgrunn, som ellers ser ut som de i andre europeiske land. Det er ingen "slutt på fartsgrense"-skilt, i motsetning til de fleste andre land i Europa. Alle fartsgrenser er skiltet med den faktiske fartsgrensen.

Historikk
Generelle fartsgrenser ble avskaffet i 1930, men privatbilismens framvekst i etterkrigstiden medførte en økning i antall ulykker. I 1955 ble generell fartsgrense gjeninnført i tettbygd strøk (50 km/t), i 1967 også utenfor tettbygd strøk (70 km/t). Fartsgrensene 30, 50, 70, 90 og 110 km/t ble innført i 1971 og ingen andre var mulige. Under denne perioden hadde de fleste hovedveier 90 km/t unntatt Norrland der de fleste hadde 110 km/t. I 2008 ble alle grenser fra 30 til 120 mulige i 10-intervall i lovgivningen. Etter de ble mange hovedveier senket fra 90 til 80 og alle 110-veier uten midtdeler senket til 100. Noen motorveier fikk 120.

Referanser

Eksterne lenker 
 Trafikförordning (1998:1276) hos lagen.nu 
 «Hastighetsgränser Sverige». Europeiska kommissionen. Transport och rörlighet - trafiksäkerhet. 

Sverige
Transport i Sverige